text: Dia Internacional dels Arxius: Exposició 'Unitats de memòria. Sants-Montjuïc i el seu arxiu' | Guia BCN: agenda d'activitats, directoris i cursos de Barcelona Dia Internacional dels Arxius: Exposició 'Unitats de memòria. Sants-Montjuïc i el seu arxiu'
  <"Unitats de memòria. Sants-Montjuïc i el seu arxiu" és una exposició que vol apropar els arxius de districte a la ciutadania, donant a conèixer alguns dels seus fons, mostrant els diversos àmbits de la història dels barris i de la societat barcelonina a través de la documentació que conserven, i explicant també el conjunt de funcions i serveis que el personal d´aquests equipaments públics municipals compleixen en la seva tasca diària.
  L´exposició porta per títol "Unitats de memòria" perquè els arxius de districte (que formen part de l´Arxiu Municipal de Barcelona) contenen les unitats de memòria de la "gran memòria" de Barcelona i és on es conserva el conjunt de documents del nostre passat ciutadà. Un coneixement necessari per saber com era aquesta part de Barcelona abans i com vivien els barcelonins i les barcelonines; un bagatge que és de tots i que és per a tots, i amb el qual construïm la història de la ciutat. Un arxiu que, a més, guarda fragments de vida viscuda i, per tant, conté històries apassionants, fotos increïbles i testimonis reveladors.
  De dilluns a divendres excepte festius de 10:00h a 14:00h i, de 16:00h a 20:00h Entrada Gratuïta. Inauguració: